10/05/2012 | Administración LocalMunicipal
Cerdido
Regulamento de uso das vivendas municipais como vivendas de emerxencia social

Unha vez rematado o período de información o público, procede publicar o texto íntegro do Regulamento de uso das vivendas municipais como vivendas de emerxencia social. O Concello de Cerdido, consciente da situación de indefensión e desamparo en que se poden atopar as persoas e/ou familias que por determinadas causas se vexan obrigadas a abandonar o seu domicilio habitual, prevé poñer en funcionamento o servizo de vivenda de emerxencia social destinada a acollementos de urxencia e con carácter temporal. Para o desenvolvemento da citada prestación social proponse o seguinte regulamento das vivendas municipais do Concello de Cerdido. A Vivenda de emerxencia será xestionada polo concello e ten por obxecto dar refuxio a aquelas persoas e/ou familias que, por diversas causas, requiran unha axuda inmediata. As vivendas que poden ser cedidas serán as que ten o Concello no lugar de As Felgosas e no lugar de Campo da Igrexa nos Casás sempre que non estean alugadas. O servizo de acollemento temporal nas vivendas de Emerxencia Social prestarase nos pisos que o concello destine a acollementos de urxencia temporais e serven para atender situacións críticas determinadas pola carencia de aloxamento ou por graves conflitos convivenciais que poñan en perigo a integridade das persoas. Salvo circunstancias especiais este servizo limitase a facilitar aloxamento, non exercéndose nestes pisos tutela algunha, nin existindo neles persoal ó coidado das persoas acollidas. Unha mesma vivenda de Emerxencia pode ser utilizada simultaneamente para dar solución temporal a problemas de persoas distintas, sempre que as dimensións e equipamento da vivenda o permitan. En ningún caso poderá esgrimirse por parte da persoa beneficiaria ningún tipo de dereito sobre a utilización exclusiva do Piso en función da antigüidade nel. Poderán solicitar o acceso ó ingreso na vivenda de emerxencia as persoas e/ou familias que se atopen en situación de necesidade de aloxamento inmediato a causa de: •Declaración municipal de ruína inminente da edificación que servía de residencia á persoa ou persoas necesitadas do piso. •Relacións familiares insostibles •Sinistro da vivenda ( incendio, inundación,.) motivo polo cal quedaron sen vivenda. •Outros supostos especiais valorados polo traballador social do Concello ou pola Corporación Local En todo caso, a concorrencia de calquera destes motivos ten que ir unida á efectiva falla de recursos económicos cos que a unidade familiar puidera paliar de forma propia e inmediata a súa necesidade de vivenda,. No caso que a renda per cápita familiar supere un 1 do IPREM, procederase ó alugueiro da vivenda nos termos establecidos no programa de aluguer das vivendas municipais aprobado polo Pleno. Será condición para facer uso deste servizo figurar inscrito no padrón de habitantes de Cerdido A persoa ou familia necesitada da vivenda de emerxencia deberá formalizar a solicitude correspondente no Departamento de Servizos Sociais do concello, segundo a declaración-modelo que figura como anexo ao presente Regulamento, sendo imprescindible que a persoa ou persoas se atopen comprendidas nalgunha das circunstancias sinaladas no artigo 2. Recibida a demanda de ingreso, o traballador social responsable do servizo realizará o informe preceptivo no que valorará a situación persoal dos/as solicitantes. A selección e resolución das solicitudes presentadas realizarase pola Alcaldía, previo informe do traballador social responsable do servizo. O prazo de estancia na vivenda de emerxencia non será superior a 3 meses, podendo ampliarse nos supostos que, previa acreditación da necesidade, sexan informados favorablemente polo traballador social responsable do servizo e autorizado pola Alcaldía. Os beneficiarios deberán comunicar ao concello nun prazo de quince días calquera variación da súa situación persoal, familiar ou económica co gallo de modificar ou ampliar as condicións de cesión da vivenda. Para poder facer uso da vivenda será preceptivo que os/as beneficiarios/as firmen un documento no que se comprometa a: - Cumprir as normas de convivencia durante a súa estancia no piso de emerxencia. - Acatar os deberes que se lle impoñan en virtude do presente regulamento. - Efectuar as oportunas xestións, administrativas e/ou xudiciais no seu caso encamiñadas a solucionar a problemática particular que provocou a estancia no piso de emerxencia. Os/as beneficiarios/as deberán costear os gastos da súa manutención, e os gastos de mantemento da vivenda. A limpeza tanto da vivenda, mobiliario e demais enseres, como da escaleira e portal (como el resto da veciñanza), correrán a cargo do/da beneficiario/a ou beneficiarios/as ocupantes do piso de emerxencia. Non se poderá realizar, a iniciativa das persoas residentes, obra algunha no piso de emerxencia. En caso de algunha avaría nas instalacións, deberán dar conta inmediata ó Concello de Cerdido O persoal do concello poderá acceder ao piso de emerxencia sempre que o requira para desempeñar o traballo encomendado. Os/as beneficiarios/as da vivenda de emerxencia deberán facer un bo uso dela, coidándoa como si fora propia. Ao finalizar o uso do servizo, o/a beneficiario/a deberá abandonar o piso nas mesmas condicións de habitabilidade que cando ingresou. No suposto de atopar desperfectos na vivenda ocasionados pola utilización indebida ou neglixente do/da beneficiario/a do servizo, este/a estará obrigado a asumir os gastos da súa reparación ou reposición. As persoas residentes no poderán almacenar materiais antihixiénicos e/ou perigosos. O concello en ningún caso se responsabilizará das perdas de diñeiro ou outros obxectos de valor depositados polas persoas residentes na vivenda de emerxencia. So se permitira un único animal de compañía. As infraccións ao disposto no presente regulamento darán lugar á expulsión da persoa residente (e a súa familia, no eu caso) que as teña cometido. Anexo I: contrato de cesión Anexo II: solicitude En Cerdido a. de. de. Dunha parte don/dona. Alcaldesa do concello de Cerdido, con DNI. en nome e representación do concello de Cerdido, da outra parte don/dona. con DNI. 1. Que o concello de Cerdido, xestiona a vivenda de emerxencia que ten por obxecto dar refuxio a aquelas persoas e/ou familias que por diversas causas quedaron sen aloxamento e requiren dunha axuda inmediata.2. Que don/dona. solicitou a cesión temporal da citada vivenda de xestión municipal por. 3. Que os Servizos Sociais do concello verificaron a situación de necesidade que plantexa o/a solicitante, quen coñece o carácter provisional da cesión da vivenda.4. Que recoñecéndose ambas partes mutua capacidade para contratar e obrigarse, formalizan o presente contrato de acordo as seguintes, Primeiro: o concello de Cerdido cede o uso da vivenda descrita a don/dona. que acepta dicha cesión. Segundo: o prazo de cesión limitase a tres meses contados a partir da sinatura deste contrato, condición que coñece e acepta don/dona. o/a cal se compromete, non obstante a efectuar as xestións oportunas encamiñadas a abandonar dita vivenda o antes posible. Excepcionalmente poderase proceder a súa prórroga previa xustificación. Terceiro: A vivenda cedida ocuparase exclusivamente por don/dona. e a unidade familiar que sufriu a situación de emerxencia. Cuarto: Non poderán o/a cesionario/a nin os seus familiares, introducir ningún mobiliario nin enseres domésticos, permitíndose unicamente os de uso persoal. Quinto: os/as beneficiarios/as deberán costear os gastos da súa manutención, e os gastos de mantemento da vivenda. Sexto: Don/dona.………………………………………………. recoñece expresamente ter recibido a vivenda descrita cos mobles e enseres relacionados en inventario adxunto en perfecto estado e comprometese a conservar-los nas mesmas condicións, debendo ao remate do contrato entregar ao concello tanto a vivenda como a totalidade de mobiliario e enseres tal como os recibe. No suposto de atopar desperfectos na vivenda ocasionados pola utilización indebida ou neglixente do/da beneficiario/a do servizo, este/a estará obrigado a asumir os gastos da súa reparación ou reposición. Sétimo: Don/dona. non poderá realizar obra algunha na vivenda cedida. Así mesmo deberá comunicar ó responsable do servizo si se ten que realizar algunha reparación. Calquera desperfecto ocasionado deliberadamente ou por neglixencia será responsabilidade dos/das residentes asumindo o costo da súa reparación. Oitavo: obrigase a don/dona. a observar dentro da vivenda as normas de conduta que esixe a convivencia entre os membros da familia e coa veciñanza, obrigándose tamén a cumprir as normas que rexan na comunidade de veciños. Noveno: a limpeza tanto da vivenda, mobiliario e demais enseres, como da escaleira e portal (como o resto da veciñanza), correrán a cargo do/a beneficiario/a o beneficiarios/as ocupantes do piso de emerxencia. Decimo: O concello en ningún caso se responsabilizarán das perdas de diñeiro ou outros obxectos de valor depositados polas persoas residentes no piso de emerxencia. Decimo primeiro: os/as residentes no poderán realizar copia das chaves do piso, nin deixalas a outras persoas. Ao finalizar a estancia, deberán entregar as chaves ó responsable do piso. Decimo segundo: as persoas residentes non poderán almacenar materiais antihixiénicos e/ou perigosos. So poderán ter un animal de compañía Decimo terceiro: o persoal do concello poderá acceder ao piso de emerxencia sempre que o requira para desempeñar o traballo encomendado. Decimo cuarto: o concello reservase o dereito de deixar sen efectos a presente cesión antes do prazo establecido sempre que se dean algunhas destas circunstancias: a) Si se resolvera a situación que motivou a falla de vivenda e en consecuencia puideran dispor de residencia propia. b) Si se incumprira calquera das condicións pactadas neste contrato. En proba de conformidade e como ratificación plena deste convenio, firman o presente contrato no lugar e fecha indicados. A Alcaldesa do concello de Cerdido O/A cesionario/a, SOLICITANTE: Nome e apelidos:. D. N. I.:.………………………………………………………. Data de nacemento e lugar:. Domicilio:. Tfno.:.………………………………………………………. COMPOÑENTES DA UNIDADE FAMILIAR: EXPÓN: Que a unidade familiar da que forma parte vese obrigada a abandonar o domicilio habitual no que reside/n, e se atopa/n en situación de necesidade de aloxamento inmediato a causa de: - Declaración municipal de ruína inminente da edificación que servía de residencia habitual  - Relacións familiares insostibles  - Sinistro da vivenda ( incendio, inundación,.) motivo polo cal quedaron sen vivenda.  - Outros supostos  OBSERVACIÓNS:. Polo que, SOLICITA: o acceso á Vivenda de Emerxencia, presentando para os efectos a documentación requirida. Cerdido, 25 de abril de 2012 A Alcaldesa Asdo. Ana Rodriguez Montero